George Roy Hill

Para outros artigos de persoas chamadas George Hill, véxase a páxina de homónimos George Hill

George Roy Hill, nado en Minneapolis, Minnesota, o 20 de decembro de 1921 e finado en Nova York o 27 de decembro de 2002, foi un director de cine estadounidense.

 Traxectoria 
Nado nunha familia relacionada co mundo da prensa, obtivo a licenza de piloto aos dezaseis anos. Durante a segunda guerra mundial foi piloto no Pacífico Sur.

Tras estudar música na Universidade Yale e no Trinity College de Dublín, comezou unha carreira como actor de teatro en Nova York, ata que volveu ser chamado ao servizo militar por mor da guerra de Corea.

Logo de pasar polo teatro e a televisión, comezou a ser recoñecido como director de cine con Xoguetes no ático en 1963.

A súa sona en Hollywood aumentou a finais dos sesenta, con Millie, unha rapaza moderna e Butch Cassidy and the Sundance Kid. Repetiu cos protagonistas deste último filme, Paul Newman e Robert Redford en O golpe, que lle proporcionou o Óscar ó mellor director.

Finou en 2002.

 Obra 
 1962 - Período de axuste
 1963 - Xoguetes no ático
 1964 - The World of Henry Orient
 1966 - Hawaii
 1967 - Millie, unha rapaza moderna
 1969 - Butch Cassidy and the Sundance Kid
 1972 - Matadeiro 5
 1973 - O golpe
 1975 - The Great Waldo Pepper
 1977 - Slap Shot
 1979 - A Little Romance
 1982 - The World According to Garp
 1984 - The Little Drummer Girl
 1988 - Funny Farm

 Véxase tamén 
 Ligazóns externas 


Categoría:Directores de cinema dos Estados Unidos de América
Categoría:Nados en Minneapolis, Minnesota
Categoría:Nados en 1921
Categoría:Finados en 2002
Categoría:Óscar ó mellor director
Categoría:Finados por párkinson